迪亞斯-卡內爾

馬吉爾·迪亞斯-卡內爾ー貝目迪斯，係一個古巴政治家，做緊古巴共產黨第一書記同古巴第一任國家主席。

佢曾經喺古巴青年共產主義聯盟入面做領導工作。自2003年以嚟，佢一直係古巴共產黨中央政治局委員。

2012年，迪亞斯-卡內爾開始做部長會議副主席。2013年2月24號，喺全國人民政權代表大會上面，佢接替何塞·馬查多做國務委員會第一副主席。外界普遍視卡內爾係勞爾·卡斯特羅嘅接班人，佢喺2018年接任國務委員會主席嘅位置，係第一個1959年古巴革命之後成長出身嘅領袖。

個人經歷
馬吉爾1960年4月20號喺古巴中部城市聖克拉拉出世，後生嗰時留過長頭髮，而且係英國披頭四樂隊嘅擁躉，雖然嗰陣崇拜西方文化可能為佢帶嚟麻煩。根據佢嘅熟人私底下講，馬吉爾而家仍然聽呢隊樂隊嘅歌。

1982年，佢大學電子工程專業畢業，喺呢段時間佢參加咗古巴革命武裝力量嘅革命運動，一直到1985年。1985年4月佢喺拉斯維利亞斯瑪塔阿布雷烏中央大學做教授。1987年，佢喺比亞克拉拉省完成咗尼加拉瓜共產黨共產主義青年聯盟第一書記嘅國際革命任務。

1993年佢開始喺古巴共產黨入面工作，同一年當選古共比亞克拉拉省委第一書記。2003年做古共奧爾金省委第一書記，又入咗古巴共產黨中央政治局，得43歲嘅迪亞斯係嗰陣最後生嘅政治局委員。

2009年5月，佢被任命做古巴高等教育部部長。2012年3月被任命做古巴部長會議副主席。

馬吉爾喺2013年、2015年、2016年期間多次代表古巴政府同中國國務院總理李克強見面。

"LOS CANDIDATOS DEL PUEBLO - VILLA CLARA (The Local Candidates)"
 "Designan vicepresidente de Cuba a Miguel Diaz-Canel Bermudez"
 "Vicepresidente de Cuba pidio union a los venezolanos ante intentos desestabilizadores"
 "Miguel Diaz-Canel Bermudez - Juventu Rebelde (Diario de la juventud cubana)"

|-

|-

古巴國家元首